പഴയ രീതിയിലേക്ക് മക്കയും മദീനയുംഹറമിലെ ബാരിക്കേഡുകള് നീക്കി കോവിഡ് പ്രോട്ടോകോളില് മാറ്റം വരുത്തിയതോടെ വിശ്വാസികളുടെ തിരക്കിനാണ് മക്ക മദീന ഹറമുകള് സാക്ഷ്യം വഹിച്ചത്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ശാരീരിക അകലം പാലിക്കാനുള്ള തീരുമാനം പിന്വലിച്ചതോടെ മക്കയും മദീനയും പഴയ നിലയിലേക്ക് തിരികെയെത്തുകയാണ്. കഅ്ബക്ക് ചുറ്റും നേരത്തെ സ്ഥാപിച്ചിരുന്ന ബാരിക്കേഡുകളും എടുത്തു മാറ്റി.ഇരു ഹറമിലും മുഴുവന് വിശ്വാസികളേയും പ്രവേശിക്കാനുള്ള അനുമതി ഇന്നു മുതലാണ് പ്രാബല്യത്തിലായത്. സുബഹി നമസ്കാരത്തിനായി പതിനായിരങ്ങള് ഹറമിലെത്തി. കഅ്ബക്കരികെ പഴകാലത്തെ അനുസ്മരിപ്പിച്ച് സുബഹി നമസ്കാരം. ശാരീരിക അകലം പാലിക്കാനുള്ള തീരുമാനം പിന്വലിച്ചതോടെ ഹറമില് നേരത്തതെ പതിച്ചിരുന്ന സ്റ്റിക്കറുകള് നീക്കി. മാസ്ക് ധരിക്കുക, രണ്ട് ഡോസ് വാക്സിനെടുത്തിരിക്കുക, പെര്മിറ്റ് കരസ്ഥമാക്കുക എന്നിവ പൂര്ത്തീകരിച്ചാല് സാധാരണ പോലെ ഹറമിലെത്താം. നേരത്തേതില് നിന്നും വ്യത്യസ്തമായി എല്ലാവര്ക്കും പെര്മിറ്റ് ലഭിക്കുന്നുണ്ട്. ഇതോടെ പഴയ പ്രതാപത്തിലേക്കെത്തുകയാണ് ഹറം.കഅ്ബയോട് ചേര്ന്ന് നേരത്തെ സ്ഥാപിച്ചിരുന്ന ബാരിക്കേഡുകളും നീക്കി. നിലവില് കഅ്ബ തൊടാതിരിക്കാനുള്ള സംവിധാനം മാത്രമേയുള്ളൂ. കോവിഡ് സാഹചര്യം പൂര്ണമായും നീങ്ങിയാല് വിശ്വാസികള്ക്ക് വീണ്ടും ഹജറുല് അസ്വദെന്ന കറുത്ത മുത്തില് ചുംബിക്കാനുമാകും. മദീനയിലെ പ്രവാചകന്റെ പള്ളിയിലും വലിയ തിരക്കാണ് ഇന്നുണ്ടായത്.ഫലത്തില്, പഴയ കാലം വീണ്ടുമെത്തുകയാണ് ഹറമില്. വരും ആഴ്ചകളില് വിദേശികള്ക്കും കൂടുതലായെത്താനായേക്കും.